CHG ร่วมพิธีเปิด “ศูนย์หัวใจครบวงจร”
CHG ร่วมเปิด “ศูนย์หัวใจครบวงจร” แบบ One Stop Service รักษาเฉพาะทางโรคหัวใจและหลอดเลือด ให้บริการตลอด 24 ชม.
CHG ร่วมเปิด “ศูนย์หัวใจครบวงจร” แบบ One Stop Service รักษาเฉพาะทางโรคหัวใจและหลอดเลือด ให้บริการตลอด 24 ชม.
30 ก.ย. 2564

นพ.กำพล พลัสสินทร์ (ที่ 3 จากขวา) กรรมการผู้จัดการกลุ่มโรงพยาบาลจุฬารัตน์ หรือ CHG, นพ.นำพล แดนพิพัฒน์ (ที่ 2 จากขวา)  ผู้อำนวยการโรงพยาบาลสมุทรปราการ ร่วมเปิด “ศูนย์หัวใจครบวงจร” แบบ One Stop Service รักษาเฉพาะทางโรคหัวใจและหลอดเลือด โดยมีทีมแพทย์ผู้เชี่ยวชาญเฉพาะทางโรคหัวใจ พร้อมเครื่องมือและเทคโนโลยีที่ทันสมัยให้บริการดูแลผู้ป่วยตลอด 24 ชั่วโมง เพื่อให้ประชาชนเข้าถึงการรักษาโรคหัวใจได้รวดเร็วอย่างมีประสิทธิภาพ ทุกสิทธิการรักษาของผู้ป่วยในพื้นที่จังหวัดสมุทรปราการ และจังหวัดใกล้เคียง เพื่อช่วยลดอัตราการเสียชีวิตจากโรคหลอดเลือดหัวใจและยกระดับคุณภาพชีวิตของประชาชนให้ดีขึ้น
โดยมี นพ.เกียรติภูมิ วงศ์รจิต (ที่ 3 จากซ้าย) ปลัดกระทรวงสาธารณสุข เป็นประธานในพิธีเปิด นพ.ธเรศ กรัษนัยรวิวงศ์ (ที่ 2 จากซ้าย) อธิบดีกรมสนับสนุนบริการสุขภาพ และ นพ.พรณรงค์ ศรีม่วง (ที่ 1 จากซ้าย) นายแพทย์สาธารณสุข จังหวัดสมุทรปราการ ให้เกียรติมาร่วมพิธีเปิด  ณ อาคาร  9 ชั้น โรงพยาบาลสมุทรปราการ อำเภอเมือง จังหวัดสมุทรปราการ เมื่อเร็วๆ นี้